Cehia va expulza doi diplomați ruși, după ce au oferit informații false despre un presupus atac chimic asupra primarului din Praga.
Cehia expulzează doi diplomaţi ruşi, după răspândirea unor informaţii false despre un potenţial atac. Andrej Babis: "Un angajat al Ambasadei Rusiei a transmis Serviciului de informaţii BIS date inventate despre un atac planificat asupra unor politicieni cehi". Informaţiile despre atacul planificat erau false, fiind rezultatul unei dispute între angajaţi ai Ambasadei Rusiei din Praga.
Guvernul Cehiei a anunţat, vineri, decizia de expulzare a doi diplomaţi ruşi, după răspândirea unui zvon referitor la un presupus atac care ar fi vizat politicieni de la Praga, inclusiv primarul orașului, relatează cotidianul Le Figaro.Guvernul Cehiei susţine că un angajat al Ambasadei Rusiei a transmis informaţii inventate despre planul unui atac asupra unor politicieni cehi."Un angajat al Ambasadei Rusiei a transmis Serviciului de informaţii BIS date inventate despre un atac planificat asupra unor politicieni cehi", a declarat premierul Andrej Babis."Am adoptat măsurile adecvate, declarând personae non gratae doi membri ai personalului Ambasadei", a precizat premierului Cehiei, citat de cotidianul Le Figaro.În martie, presa cehă a relatat că un diplomat rus, Andrej Viktorovic Konceakov, intenţiona să comită un atac cu ricină asupra unor politicieni din Praga. Diplomatul rus a respins acuzaţiile. Ulterior, s-a aflat că informaţiile despre atacul planificat erau false, fiind rezultatul unei dispute între angajaţi ai Ambasadei Rusiei din Praga.